POLISIESTASIE BESTEMPEL KLAG BINNE 8 MINUTE AS VALS – AFRIFORUM HELP KLAER - AfriForum
Mediaverklarings | Mediaverklarings | Privaatvervolging Mediaverklarings | Privaatvervolging Mediaverklarings
POLISIESTASIE BESTEMPEL KLAG BINNE 8 MINUTE AS VALS – AFRIFORUM HELP KLAER
AfriForum se privaatvervolgingseenheid ondersteun tans 'n klaer in 'n saak wie se klag binne agt minute deur die Brooklyn-polisiestasie as "vals" bestempel en deur die speurtak afgesluit is. Die eenheid het ook 'n diensklag teen 'n polisiekaptein in dié verband gelê. Die klaer se seun is in Januarie vanjaar onder verdagte omstandighede dood aangetref in 'n toilet in die Menlyn Mall-winkelsentrum.
Die oorledene het in November 2019 'n lewenspolis uitgeneem. Die familie is ná sy dood in kennis gestel dat geen uitbetaling aan hulle gemaak sou word nie, aangesien 'n ander persoon as die begunstigde in die polis aangedui is. Dié persoon se besonderhede is egter in 'n ander handskrif en kleur ink aangebring as die ander inligting op die polisdokument. Dit blyk dus dat daar gepeuter is met die oorspronklike benoeming van die begunstigde.
Ondanks dié inligting is die klaer aanvanklik by die polisiestasie weggewys omdat die ondersoekbeampte wat sy seun se onnatuurlike afsterwe ondersoek nie beskikbaar was nie. Nadat AfriForum tussenbeide getree het, is die klaer wel in Oktober 2020 toegelaat om 'n saak aanhangig te maak. 'n Polisiekaptein het hom op dié geleentheid egter met arrestasie gedreig omdat hy kwansuis 'n vals klag gelê het – sonder om enige ondersoek te loods.
Volgens Natasha Venter, adviseur vir privaat vervolging by AfriForum se privaatvervolgingseenheid, is hierdie soort optrede deur polisielede een van die redes waarom mense so min vertroue in die land se strafregstelsel het. "Die SAPD is veronderstel om die eerste toevlug vir misdaadslagoffers te wees. Die teendeel is egter waar: Mense word in baie gevalle bloot by polisiestasies weggewys of – veel erger – soos kriminele behandel. Dit is kommerwekkend dat die privaatvervolgingseenheid toenemend by sake soos hierdie betrokke moet raak om die SAPD te dwing om hul werk te doen."
VOORGESTELDE WYSIGINGS AAN POLISIEWET KAN CELE TE VEEL MAG GEE
AfriForum se Upington-tak skenk handreiniger aan skole
Die AfriForum-tak in Upington het op 25 Oktober 2021 handreiniger aan vier skole in die dorp geskenk nadat een van…
Lees meer AfriForum se Upington-tak skenk handreiniger aan skoleContinue
AfriForum-buurtwagte lê meer as 94 000 km af tydens nasionale patrollie
Die burgerregteorganisasie AfriForum het die afgelope naweek nagenoeg 132 gemeenskappe regoor die land gemobiliseer om aan 'n nasionale patrollie deel…
Lees meer AfriForum-buurtwagte lê meer as 94 000 km af tydens nasionale patrollieContinue
AfriForum se Endicott-plaaswag in Springs loods padveiligheidsaksie
Die Endicott-plaaswag, verbonde aan AfriForum se Springs-tak, het op 24 Augustus 2019 'n padveiligheidsaksie van stapel gestuur. Tydens hierdie aksie…
Lees meer AfriForum se Endicott-plaaswag in Springs loods padveiligheidsaksieContinue
AfriForum #VegEnBou in die Kaapse metro
Verskeie projekte is onlangs in die Kaapse metro aangepak as deel van AfriForum se #VegEnBou-week om dié area skoon te…